PROPOSTES DEL SINDICAT AMES SOBRE EL DECRET DE BATXILLERAT I SOBRE ELS CURRÍCULUMS LLIURADES AL DEPARTAMENT EL 14 DE MARÇ DE 2008.\nDonat que el futur Decret de Batxillerat òbviament s’ha d’ajustar a la LOE, no hem proposat ni una prova d’accés a la postobligatòria (Batxillerat i FP) ni un Batxillerat de tres anys, dues mesures indispensables per millorar l’ESO, la FP i el Batxillerat.\nHem valorat positivament que les matèries de modalitat passin de 3 a 4h setmanals i que en una de les franges es puguin fer dues matèries optatives de 2h setmanals en lloc de només una de 4h. Entenem que la possibilitat de fer tres matèries de llengües de 4h setmanals (Literatura Universal, Literatura catalana i Literatura castellana) pot compensar la reducció de 3 a 2h setmanals del català i del castellà en l’horari de les comuns. Hem acceptat aquesta situació perquè ningú ha aportat cap altre solució que sigui bona i viable.\nRespecte a la resta d’aspectes les nostres propostes són:\n1.) Respecte a la nova matèria Ciències per al Món Contemporani. Trobem a faltar indicacions escrites sobre quin és el professorat que ha d'impartir aquesta matèria. Nosaltres pensem que, pel contingut i per l’objectiu d’aquesta matèria, en primer lloc ha de ser el professorat de ciències, és a dir, el de les especialitats de “Biologia i Geologia” i de “Física i Química” i, en sego lloc, el de l’especialitat de Tecnologia. Demanem per tant que s’estableixi per escrit la preferència del professorat d’aquestes especialitats per impartir aquesta matèria.\n2.) Respecte als criteris de promoció. Considerem que en el Batxillerat s'hauria d'establir una nota mínima per a poder promocionar de curs per acord de Junta d'Avaluació. Amb la normativa actual es deixa oberta la possibilitat de promocionar de curs a alumnes que no estan prou preparats. Per tant, proposem que s’estableixi la qualificació mínima per què una Junta d’Avaluació pugui promocionar de curs a un alumne.\n3.) Respecte a la repetició de continguts en diferents matèries. Hem observat la repetició d’alguns continguts en diferents matèries. Per exemple, les bases de la genètica molecular, la biotecnologia, les malalties infeccioses, la teoria evolutiva i la biodiversitat apareixen tant a “Biologia I o II” com a “Ciències per al món contemporani”. D’altre banda, l’estructura interna de la terra, el risc geològic, la teoria de sistemes, l’impacte ambiental, les energies renovables i el desenvolupament sostenible apareixen tant a “Biologia I o II” com a “Ciències per al món contemporani”. Com molts alumnes agafaran aquestes tres matèries, aquests continguts els veurien dues vegades en detriment d’altres. Per tant, demanem que tots els continguts que estan repetits es reparteixin entre les diferents matèries i que, en el cas que s’hagin de tractar en totes elles, que es concreti, en els respectius currículums, quins aspectes i amb quina profunditat s’han d’explicar en cadascuna d’elles.\n4.) Respecte al currículum de Biologia.\n4.1 No es tracta en cap matèria la fisiologia animal i humana que és imprescindible per poder seguir amb normalitat totes les carreres i els cicles relacionats amb la salut. Som l’única CCAA que cau en aquest error. Els nostres alumnes entren en les facultats de Medicina, Farmàcia, Veterinària, Infermeria, Biologia, Odontologia i en els CFGS de la família biosanitària amb només els coneixements del cos humà que van aprendre als 15 anys quan feien 3r d'ESO. Aquesta situació és lamentable i posa en perill els nivells d'aquestes Facultats. Proposem doncs que apareguin continguts de fisiologia animal i humana en el Primer de Batxillerat.\n4.2 S'han passat de Primer a Segons de Batxillerat alguns continguts que són indispensables per poder entendre molts dels continguts que han quedat a Primer. Concretament els problemes que tindrà el professorat que imparteixi la Biologia I són:\na) No podrà explicar correctament a Primer de Batxillerat el tema dels àcids nucleics, com s’ha establert, perquè s’ha tret el tema dels glúcids, que ha estat passat a Segon i que és necessari per poder entendre el que és una ribosa i una desoxiribosa; i perquè s’ha tret també el tema dels lípids, que ha estat passat a Segon i que és necessari per poder entendre el que és un enllaç estèric.\nb) No podrà impartir correctament la genètica molecular a Primer si seguint el nou currículum, abans no explica l’estructura de la cèl·lula, que és on es tracta temes com els ribosomes, el nucli i els cromosomes, que són estructures necessàries per ubicar la genètica molecular.\nc.) No podrà abordar correctament el tema de l’estructura cel·lular sense haver explicat abans els lípids, que són els components bàsics de la membrana plasmàtica, ni els glúcids, que són les fonts essencials de l’energia i de les reserves energètiques, ni les propietats de l’aigua i de les dispersions col·loidals, indispensables per entendre el citosol.\nEn resum, no entenem per què els glúcids i els lípids han estat passats a segon de Batxillerat.\nPer a solucionar aquests tres problema proposem:\n1.) Introduir dintre de “Biologia de 1r de Batxillerat” els temes de: bioelements, biomolècules, aigua, les propietats de les dissolucions i de les dispersions col·loïdals, els glúcids i els lípids.\n2.) Especificar que s’ha d’exposar la citologia abans de la genètica molecular. Només així es pot ubicar en la cèl·lula els processos de duplicació, transcripció i traducció. És a dir, desprès de la Bioquímica s’ha d’impartir la Citologia, almenys la cèl·lula eucariota.\n4.3 S’ha passat a Primer de Batxillerat tota la genètica molecular i, per tant, aquests continguts no es poden preguntar en els exàmens de les PAU, ja que així ho estableix la legislació vigent.\nPer a solucionar aquest problema i que la genètica molecular no quedi com un contingut accessori pels alumnes que es presenten a les PAU, proposem que alguns dels seus continguts s’expliquin en segon de Batxillerat.\n4.4 Respecte a la inconcreció del redactat. En la redacció d’un currículum oficial s’ha d’indicar clarament els continguts que entren i els nivells de profunditat que s’han d’impartir. Si això no es fa, ni el professorat ni l’alumnat saben realment el que han de fer. Per tant, no s’haurien d’utilitzar expressions com “valoració argumentada d’algunes aportacions de la genètica a la salut humana”, “concreció d’alguns mètodes d’estudi de la cèl·lula”, “Identificació d’algunes d’estructures cel·lulars”, “experimentació d’alguns processos de transport”. Demanem que en el currículum es concreti, per exemple, quines aportacions de la genètica a la salut s’han d’explicar, quins mètodes d’estudi de la cèl·lula s’han de tractar, quines estructures cel·lulars s’han de comentar, quins processos de transport s’han de saber, etc.\n5.) Respecte al currículum de Física.\n5.1 En Física de 2n de Batxillerat s'han establert moltes proves basades en les noves tecnologies que una gran part del professorat no podrà impartir per falta de material i, per tant, falta d’experiència didàctica. Estem d’acord amb que el camí per introduir nous plantejaments en l’ensenyament la millor forma és incorporar-los als currículums. La nostra queixa simplement està motivada perquè considerem que en aquesta matèria s’han introduït masses d’un sol cop. Pensem que per aquest motiu, això, en lloc de ser positiu pot ser contraproduent. Considerem que quan els canvis afecten a tot un país perquè siguin positius han de ser petits i graduals, ja que així sí hi ha temps perquè siguin assimilats i hi ha temps de rectificar si es veu que s’està posant en perill l'objectiu final de millora.\nA títol d’exemple volem indicar que no tots els centres disposen d'ordinadors amb internet en nombre suficient perquè treballin tots els seus alumnes, ni d'aparells per fer difracció amb làser, equips de captació de dades, programes d'anàlisi digital, sensors, captura i enregistrament de sons, ni observació d'ones estacionàries en instruments musicals. També volem indicar que quan un professor incorpora una nova metodologia experimental ha d’invertir moltes hores fins que funciona correctament i si es demana que incorpori moltes això no és factible. Per tant, demanem que algunes de les metodologies experimentals proposades passin de tenir un caràcter obligatori a tenir, de moment, un caràcter voluntari.\n5.2 Alguns continguts del final del currículum s’haurien de posar abans que uns altres. S’ha posat l'òptica a Primer sense haver estudiat la llum, que es veu a segon. Això s’hauria d’arreglar. S’ha posat el camp elèctric al final del currículum, després de l'electromagnetisme i el detector Geiger-Muller serveix per comptar desintegracions, no per visualitzar camps elèctrics que és on ha estat posat. Per tant, demanem que aquests aspectes siguin millorats.\n5.3. Alguns aspectes no ens semblen ben tractats. En el nou currículum s’estableix que en la caracterització de la llum com a ona, només s’arribi a entendre-la com l'explica el principi de Huygens. No entenem per què s’ha de baixar la llum del nivell que requereix. És obvi que donar la llum separat del tema de tractament d'ones no és massa congruent i, més, pensant que s'ha de donar interferència i difracció de la llum, quan el mateix concepte no s'introdueix fins a Segon (com a interferències d'ones).\nA Segon, dins el tema del so, s'estableix fer el MHS i les ONES amb l'equació d'ona (interpretació de la doble periodicitat espai-temps). Precisament, l'equació d'ona que s'estudia és “la transversal”, i es posa al tema del so, que és longitudinal. No és possible explicar l'equació d'una ona transversal, amb una corda, per exemple, si estem al tema del so, que no és d'aquest tipus.\nA Primer, quan es tracta el moviment per poder explicar la velocitat com a derivada de la posició, l'acceleració com la derivada de la velocitat cal que, abans, a matemàtiques, ja s’hagi explicat la derivada.\nEn resum, demanem un millor tractament de la llum i la introducció prèvia de la derivada en el currículum de matemàtiques.\n6.) Respecte al currículum de Matemàtiques.\nConsiderem que a l'Anàlisi de primer de Batxillerat s'hauria d'introduir el concepte de derivada, de manera que els alumnes puguin arribar a segon amb el mètode derivació adquirit. També haurien de poder resoldre problemes d'optimització. De fet això no és més que el que es feia dins el currículum de l'antic 3r de BUP.\nBarcelona, 14 de març de 2008\n(Acció per a la Millora de l’Ensenyament Secundari)\nT: 659 002 871 Apartat de Correus, 20.091 08080 Barcelona\nWEB: www.ames-fps.com //// ames@telefonica.net


1 – Constitució Catalana (Capítol 1r). 2- Acta de la DUI al Parlament 27 0ct 2017. 3 – Qui la portarà a l’Haia?\n10 de novembre de 2019 General\nAhir 9N 2019. Vam Reflexionar a Berga, dia previ a les eleccions del 10N:\n1 – Constitució Catalana. 2- Acta de la DUI. Qui la portarà a l’Haia.\nBerga, 9N 2019, érem multitud “Reflexionant” tota la tarda a la Plaça de Sant Pere, solidaris a una ordre nacional catalana !\nAllà on hi ha dos o més catalans,\nconscients i lleials al 1r i al 27è d’octubre del 2017,\nhi ha la incipient República Catalana Independent\nvotada el 1r d’octubre i declarada el dia 27 del mateix mes de l’any 2017.\nEntre altres reflexions de molts dels presents i compartides per tots, jo mateix en vaig conduir dues:\n1a – Constitució Catalana, lectura davant dels assistents del Preàmbul i primers articles fins els apartats del Dret d’integritat Física, del Dret d’inviolabilitat de Domicili i del Dret de Presumpció d’Innocència.\n2a- Acta de la DUI, amb la meva petició final de “Qui polític estratègic i coratjós la portarà per a la seva aprovació definitiva davant del Tribunal de Dret Internacional de La Haia.\nAcí mateix els adjunto:\n1 – Constitució Catalana : Breu, clara, potent … i molt urgent. Tots l’hauríem de saber, a casa i també pels nostres fills, hauria de ser de lectura obligada i al carrer també. Aquesta és una de les tasques importants dels naixents Consells Locals de i per la República Catalana Independent.\nVolent restablir els nostres drets sobirans, conscients de la nostra responsabilitat\nenvers les generacions futures i volent bastir una comunitat unida, pròspera, solidària,\noberta i respectuosa amb la dignitat humana i els drets fonamentals, ens donem la\nLa Constitució que ens donem, s’inspira en els principis continguts en la Declaració\ndels Drets de l’Home de 1789, en la Declaració Universal de les Nacions Unides\nproclamada el 1948 i en la Convenció Europea dels Drets Humans de 1950.\nEls poders públics tenen l’obligació de garantir i respectar aquests principis i els drets\nfonamentals que s’estableixen en aquesta Constitució.\nLa sobirania nacional pertany al poble de Catalunya, que l’exerceix directament o\nmitjançant els seus representants.\nEl territori de Catalunya es correspon amb els límits geogràfics actuals de Catalunya,\nque podrà establir majors vincles polítics, socials, econòmics, culturals i els que\nconvinguin amb els territoris de la resta de Països Catalans i de l’Antiga corona\nLa capital de Catalunya és la ciutat de Barcelona o aquella decidida pel poder\nlegislatiu de Catalunya.\nUna llei regularà les condicions d’adquisició, conservació i pèrdua de la condició\nnacional de català.\nEls ciutadans del País Valencià, les Illes Balears, la Catalunya Nord, la Franja de\nPonent i l’Alguer tenen garantida la condició nacional de catalans, si ho sol·liciten.\nEls símbols de Catalunya són la senyera estelada, la festa nacional, l’himne nacional, i\naquells decidits pel poder legislatiu de Catalunya.\nNingú pot ser perjudicat o afavorit per raó del seu origen, la seva raça, el seu\nnaixement, les seves conviccions, les seves opinions o la seva situació social, o\nqualsevol altra condició personal.\n2 – Acta de la DUI catalana del 27 d’octubre del 2017\nACTA de la Sessió del Parlament\n«Anem a votar la proposta de resolució conjunta de Junts pel Sí i la CUP número 2\ni després, quan ens arribi l’urna votarem la número 1.\nSí, en tot cas, i mentre arriba l’urna, que ara veig que arriba, i que es pugui organitzar la\nlogística d’aquesta votació, el que li demanaríem és que, atès la transcendència i l’interès\nque suscita la proposta de resolució que anem a votar en aquests moments, li demanaríem\nque de la part declarativa de la mateixa, és a dir, de la part declarativa d’aquesta proposta\nde resolució que votarem, llegeixi la part que va des de «en virtut de» i fins al final d’aquesta\npart declarativa, «abans no es pugui votar».\nLa presidenta diu: D’acord i llegeix la part declarativa, part que segueix al Pròleg o PART EXPOSITIVA.\n1 – «En virtut de tot el que s’acaba d’exposar, nosaltres, representants democràtics del poble\nde Catalunya, en el lliure exercici del dret d’autodeterminació, i d’acord amb el mandat rebut\nde la ciutadania de Catalunya, constituïm la república catalana, com a estat independent i\n3 – «Iniciem el procés constituent, democràtic, de base ciutadana, transversal, participatiu i\nvinculant. Ple del Parlament / sessió núm. 44.2 / 27 d’octubre de 2017\n4 – «Afirmem la voluntat d’obrir negociacions amb l’Estat espanyol, sense condicionants previs,\nadreçades a establir un règim de col·laboració en benefici de les dues parts. Les\nnegociacions hauran de ser, necessàriament, en peu d’igualtat.\n5 – «Posem en coneixement de la comunitat internacional i les autoritats de la Unió Europea la\nconstitució de la república catalana i la proposta de negociació amb l’Estat espanyol.\n6 – «Instem la comunitat internacional i les autoritats de la Unió Europea a intervenir per aturar\nla violació de drets civils i polítics en curs, i a fer el seguiment del procés negociador amb\nl’Estat espanyol i ser-ne testimonis.\n7 – «Manifestem la voluntat de construcció d’un projecte europeu que reforci els drets socials i\ndemocràtics de la ciutadania, així com el compromís de continuar aplicant, sense solució de\ncontinuïtat i de manera unilateral, les normes d’ordenament jurídic de la Unió Europea i les\nd’ordenament de l’Estat espanyol i de l’autonòmic català que transposen aquesta normativa.\n8 – «Afirmem que Catalunya té la voluntat inequívoca d’integrar-se tan ràpidament com sigui\npossible a la comunitat internacional. El nou estat es compromet a respectar les obligacions\ninternacionals que s’apliquen actualment en el seu territori i a continuar sent part dels tractats\ninternacionals dels quals és part el Regne d’Espanya.\n9 – «Apel·lem als estats i a les organitzacions internacionals a reconèixer la república catalana\ncom Estat independent i sobirà.\n10 – «Instem el Govern de la Generalitat a adoptar les mesures necessàries per fer possible la\nplena efectivitat d’aquesta declaració d’independència i de les previsions de la Llei de\n11 – «Fem una crida a tots i cadascun dels ciutadans i ciutadanes de la república catalana a fer-nos\ndignes de la llibertat que ens hem donat i a construir un estat que tradueixi en acció i\nconducta les inspiracions col·lectives.\n<«Assumim el mandat del poble de Catalunya, expressat en el referèndum d’autodeterminació de I’1 d’octubre, i declarem que Catalunya esdevé un estat independent en forma de república.»>\nI a continuació votarem aquesta < > part resolutiva d’aquesta proposta de resolució.\nDoncs, ara farem la votació per crida. La secretària primera anirà cridant… (Veus de fons.)\nSí? No cal. No cal fer sorteig, no? Ho fem per ordre alfabètic, si els sembla bé, ho farem…\nLes següents 3 icones representen 3 de les iniciatives actuals, entre moltes altres del Poble Català, per a intentar fer possible i real la Independència de Catalunya. La del mig correspon a Demòcrates de Catalunya en la seva actual aposta per completar tot el que va faltar a la DUI del 27 dòct. 2017 per a Implementar la nova i incipient República, les altres dues icones parlen per si soles:


Eduard Gamonal » calculadora\nPosts Tagged ‘calculadora’\nEl codi de ceucat.cat/calculadora al GitHub\nSi la calculadora de preus que hem desenvolupat al CEUCAT ha ajudat algun company a veure quant costarà la matrícula el curs que ve, ja ha valgut la pena. Aquesta eina ha permès arribar a molta gent d’una manera prou gràfica i sembla que despertem. Entre el desplegament de la nova versió i el dia d’avui, una mica més de 40.000 persones han fet servir la calculadora.\nEl codi és tot del costat del client i per tant qualsevol usuari el pot llegir. Com que m’he donat d’alta al GitHub, he aprofitat per penjar-lo allà: codi font de la calculadora de taxes\nEn la darrera versió s’hi ha inclòs el sistema de llindars de Mas-Collell, Castellà, Mas i altres. No ha pogut ser tan acurat com caldria per temes d’usabilitat i perquè és un càlcul complex que no s’ha revelat fins dies després de l’anunci dels nous preus.\nUn parell de setmanes més tard n’he mirat les estadístiques i les he comparat amb el llançament de la primera versió. La v1.0 es va llençar de manera escalonada per evitar sorpreses desagradables. Comparat amb el primer dia, la v1.1 ha tingut el doble de visites. Comparada amb el llançament fort, un nombre similar. En general hi ha hagut més visites i els usuaris han estat menys estona a la pàgina. S’ha diversificat també el seu l’origen. Hem tingut referències de llocs populars com patatabrava.com però també, és clar, del twitter i del facebook. Les delegacions d’estudiants i assemblees de facultat han recomanat la calculadora i fins i tot ha sortit en algun diari, com elpais.com.\nPosted in Calaix de sastre | Tags: calculadora, ceucat, taxes | No Comments »


El proper 3 d'octubre es realitzarà una sortida que permetrà conèixer aquest indret amb catamarà.\nCom ja és habitual, la Regidoria de Dinamització de la Gent Gran de l'Ajuntament de Sant Pol ofereix la possibilitat d'inscriure's a excursions per visitar el territori català. En aquest cas, el viatge està programat per explorar el municipi medieval de Pals i les Illes Medes, un paratge idíl·lic que destaca pel seu encant durant aquesta època de l'any.\nLa sortida tindrà lloc el proper dimecres 3 d'octubre des de la Sènia a un quart de 10 del matí i el trajecte s'allargarà fins arribar a l'Estartit, on està previst que comenci el circuit a les Illes Medes amb el catamarà Nautilus, que compta amb finestres submergides. Un creuer submarí per la Reserva Natural de les Illes Medes i la costa del massís del Montgrí, passant per la punta de la Barra, punta Salines, cap d'Utrera, cala Pedrosa i la famosa roca Foradada. Els vaixells Nautilus van ser pioners a mostrar el fons del mar de les Illes Medes, un espai protegit per la riquesa del seu ecosistema i la seva flora i fauna.\nEn finalitzar el recorregut, tothom qui realitzi l'excursió es dirigirà cap a la població gironina de Pals, famosa pel seu patrimoni artístic. En aquest indret tindrà lloc el dinar que s'inclou en el preu de la sortida, on es servirà un menú amb un primer, un segon, postres i beguda. Tot i que després de l'àpat es disposarà temps lliure en aquesta població empordanesa, el visitant podrà passejar pel seu recinte emmurallat i percebre el pas del temps observant les seves pedres. Trobareu combinats en perfecta harmonia l'estil romànic, el gòtic i el barroc, palesos en els delicats treballs que feien els antics mestres picapedrers i ferrers.\nSi teniu interès en formar part d'aquesta la sortida, només cal que reserveu la vostra plaça per un preu de 40€. Us podeu dirigir a l'Oficina de Turisme de l'Ajuntament de Sant Pol abans del proper dimarts 25 de setembre i confirmar la vostra assistència. Les places són limitades.


HALLOWEEN A L'ISLAM: HAURIEN DE CELEBRAR ELS MUSULMANS? - ISLAM - 2022\nEls musulmans celebren Halloween? Com es percep Halloween en l'Islam? Per prendre una decisió informada, hem d’entendre la història i les tradicions d’aquest festival.\nEls musulmans tenen dues celebracions cada any, 'Eid al-Fitr i' Eid al-Adha. Les celebracions es basen en la fe islàmica i la forma de vida religiosa. Hi ha qui defensa que Halloween, almenys, és una festa cultural, sense importància religiosa. Per entendre els problemes, hem de mirar els orígens i la història de Halloween.\nOrígens pagans de Halloween\nHalloween es va originar com la vigília de Samhain, una celebració que marca el començament de l’hivern i el primer dia de l’Any Nou entre els antics pagans de les illes britàniques. En aquesta ocasió, es va creure que es van reunir forces sobrenaturals, que es trencaven les barreres entre el món sobrenatural i el humà. Creien que els esperits d'altres mons (com les ànimes dels morts) podien visitar la terra durant aquest temps i recórrer. A Samhain, els celtes van celebrar un festival conjunt pel déu del sol i el senyor dels morts. El sol va agrair la collita i el suport moral sol·licitat per a la pròxima “batalla” amb l’hivern. Antigament, els pagans feien sacrificis d’animals i collites per tal d’agradar als déus.\nTambé van creure que el 31 d’octubre, el senyor dels morts va reunir totes les ànimes de la gent que havia mort aquell any. Les ànimes en morir s'allotjarien al cos d'un animal, i aquest dia, el senyor anunciaria quina forma havien de prendre per a l'any següent.\nQuan el cristianisme va arribar a les Illes Britàniques, l’església va intentar desviar-se d’aquests rituals pagans posant unes vacances cristianes el mateix dia. La festa cristiana, la festa de tots els sants, reconeix els sants de la fe cristiana de la mateixa manera que Samhain havia retrat un homenatge als déus pagans. Els costums de Samhain van sobreviure de totes maneres, i finalment es van entrellaçar amb la festa cristiana. Aquestes tradicions van ser portades als Estats Units per immigrants d’Irlanda i Escòcia.\nCostums i tradicions de Halloween\n"Truc o tractament": es creu àmpliament que durant la Festa de Tots Sants, els camperols anaven de casa en casa demanant diners per comprar menjar per a la propera festa. A més, les persones vestides amb vestits sovint feien trucs als veïns. La culpa del caos resultant es va col·locar als "esperits i follets".\nImatges de ratpenats, gats negres, etc.: Es creia que aquests animals comunicaven amb els esperits dels morts. Es creia que els gats negres acollien les ànimes de les bruixes.\nJocs com la bombolla de les pomes: Els antics pagans utilitzaven tècniques de adivinació per preveure el futur. Hi havia diversos mètodes per fer-ho, i molts han continuat mitjançant jocs tradicionals, sovint jugats a les festes infantils.\nJack-O'-Lantern: Els irlandesos van portar el Jack-O'-Lantern a Amèrica. La tradició es basa en una llegenda sobre un home embriagat i borratxer anomenat Jack. Jack va jugar un truc al dimoni, després va fer que el dimoni prometés no agafar-se l'ànima. El diable, molest, va prometre deixar a Jack en pau. Quan va morir Jack, va ser allunyat del Cel perquè era un borratxós maldestre. Desesperat per un lloc de descans, va anar al diable, però el dimoni també el va apartar. Encallat a la terra en una fosca nit, Jack es va perdre. El diable li va llençar un carbó encès del foc de l’Infern, que Jack va col·locar dins d’un nabo com una làmpada per encendre el seu camí. Des d’aquest dia, ha recorregut el món amb el seu Jack-O'-Lantern a la recerca d’un lloc de descans. Els nens irlandesos van tallar naps i patates per encendre la nit de Halloween. Quan els irlandesos van arribar a Amèrica en gran nombre a la dècada de 1840, van trobar que una carbassa feia una llanterna encara millor, i així va ser aquesta "tradició americana".\nPràcticament totes les tradicions de Halloween es basen en l’antiga cultura pagana o en el cristianisme. Des d’un punt de vista islàmic, tots són formes d’idolatria ( fuites ). Com a musulmans, les nostres celebracions han de ser aquelles que honrin i defensin la nostra fe i creences. Com podem adorar-nos només a Allah, el Creador, si participem en activitats que es basen en rituals pagans, en la divinació i en el món esperit? Moltes persones participen en aquestes celebracions sense comprendre ni tan sols la història i les connexions paganes, només perquè ho fan els seus amics, ho van fer els seus pares ("és una tradició!") I perquè "és divertit!"\nQuè podem fer, quan els nostres fills veuen disfressats, menjant caramels i anant a les festes? Tot i que pot ser temptador unir-nos, hem de tenir cura de preservar les nostres pròpies tradicions i no permetre que els nostres fills es vegin corromputs per aquesta diversió aparentment "innocent". Quan tingueu la temptació, recordeu els orígens pagans d’aquestes tradicions i demaneu a Allah que us doni forces. Deseu la celebració, la diversió i els jocs, per als nostres festivals Eid. Els nens encara poden divertir-se i, el més important, haurien d’aprendre que només reconeixem les vacances que tenen una importància religiosa per a nosaltres com a musulmans. Les vacances no són només excuses per fer estona i ser temeraris. A l’islam, les nostres festes conserven la seva importància religiosa, alhora que permeten un temps adequat per a alegres, diversió i jocs.\nOrientació des de l'Alcorà\nSobre aquest punt, l'Alcorà diu:\n"Quan se'ls diu:" Vine a allò que Allah ha revelat, vine al missatger ", diuen:" Ja som suficients per a nosaltres els camins que hem trobat els nostres pares ". Tot i que els seus pares no eren coneixements i orientacions? " (Alcorà 5: 104)\n"No ha arribat el moment dels creients, que el seu cor amb tota la humilitat hauria de comprometre's en el record d'Al·là i de la Veritat que se'ls ha revelat? Que no hagin de ser com aquells a qui se'ls va donar el Llibre abans, però les llargues edats van passar per sobre d'ells i el seu cor es va fortar? Per a molts d'ells són transgressors rebels. " (Alcorà 57:16)\nPunts De Vista Religiosos : Halloween a l'Islam: haurien de celebrar els musulmans? © 2019. All Rights Reserved.


L'enginyer dramaturg - Butaques i somnis\nElisa Díez 12:43 Javi J. Moyano, Sala Beckett\nLa Beckett actua com el Barça. L'aposta decidida pel planter de dramaturgs obre les portes de la sala a autors formats a la casa com Javi J. Moyano (Barcelona, 1977). Aquest enginyer de telecomunicacions -en exercici- sempre ha sentit la crida de l'escriptura, des que guanyava premis de poesia a l'escola.\nFa tres anys va anar una mica més enllà i es va apuntar a un taller d'escriptura dramàtica a l'Obrador (la Masia) de la Beckett amb Marc Rosich de docent (bon professor, sens dubte). Des d'aleshores ha conciliat professió i afició. David Plana, Pau Miró, Javier Daulte, Xavier Albertí i Victoria Szpunzberg, entre altres, han estat els seus entrenadors teatrals al llarg dels últims anys.\nEn un d'aquests tallers va néixer la primera escena de Rates (abans que la lluna caigui), el seu primer text teatral i pel qual Toni Casares, director de la Beckett, ha apostat al deixar-li un forat en la programació en dates tan assenyalades com les nadalenques.\nMoyano li posa a la seva obra, que també ha dirigit, l'etiqueta de thriller psicològic. «Són tres personatges habituats a fugir que coincideixen en un lloc fora del món i ja no poden escapar-se més. A partir d'aquí s'han d'enfrontar a ells mateixos», explica sobre les nou escenes que se succeeixen en aquest espai metafòric, un parc a l'escenografia. Els tres personatges són un jove fugitiu (Adrià Olay), una noia que busca el seu gos (Arantxa Ruiz) i un home misteriós (Xavi Siles).\nDels tres, Olay i Ruiz formen amb Moyano la companyia deLirio Teatre, que es va estrenar fa dos anys a l'Aurora d'Igualada amb 4.48 Psicosi, de la britànica Sarah Kane. Rates (abans que la lluna caigui) és la seva primera creació absoluta, amb la qual van estar entre les obres destacades de l'última Mostra de Teatre de BCN i entre les candidates a la Beca Desperta, de la Nau Ivanow.\nEl projecte ha passat, abans d'arribar a la Beckett, per diverses etapes. Es va estrenar el 31 de desembre del 2010 a l'Auditori del Poble Espanyol per certificar l'ajuda concedida del Conca. I també va disfrutar d'una residència del CAET a Terrassa. Fins al 8 de gener s'instal·la ara a la Beckett amb Moyano en el rol de director. «Jo era l'autor i em vaig atrevir també a dirigir l'obra. Així perds el respecte al text. No el veus com si fos un shakespeare», diu.\nVa acabar Rates després d'uns tres mesos de feina, i ja té una altra obra tancada, després d'un «procés més dolorós» d'escriptura, i moltes escenes guardades al calaix. Moyano espera amb elles seguir els passos de Jordi Casanovas, l'altre teleco de l'escena catalana.\nFont: José Carlos Sorribes (www.elpuntavui.cat)\nTags # Javi J. Moyano # Sala Beckett\nEtiquetas: Javi J. Moyano, Sala Beckett


Arxius De Rondalles | Centre Cultural Castellut\nDeixeu un comentari\t/ Literari, Rondalles / Per\tJordi Juan Pérez\nDivendres 6 de novembre, J. Raül Verdú, mestre a Cocentaina, després d’una introducció prèvia originalíssima del company Carles Durà, va presentar els quatre primers volums de la nova adaptació que de la Rondalles Valencianes d’Enric Valor està duent a terme. Primerament va explicar als presents com es va plantejar i el perquè d’aquesta tasca; bàsicament …\nEmotiva presentació de la nova adaptació de les Rondalles Valencianes d’Enric Valor a càrrec de J. Raül Verdú Llegeix més »\nAquesta era una faena pendent; les magnifiques Rondalles d’Enric Valor necessitaven una nova adaptació que les fera més assequibles a la gent menuda que és, en realitat, qui més pot gaudir d’elles. El mestre Jordi Raül Verdú, amb les il·lustracions d’Esperança Martínez, ha fet aquest pas i ve a presentar-nos-les. Amb la gràcia que té …\nPresentació de l’adaptació de les Rondalles d’Enric Valor feta per Jordi Raül Verdú Llegeix més »


Köveskal Vendeghaz Koveskal Hongria - Ofertes d'hotels amb els MILLORS DESCOMPTES EN LÍNIA\nVaroskut ut 1., Koveskal, Koveskal, Hongria - Veure al mapa\nDissenyat tant per oci com per negoci, Köveskal Vendeghaz està situat idealment a Koveskal; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nKöveskal Vendeghaz també ofereix moltes instal.lacions per enriquir la seva estada a Koveskal. L'hotel ofereix Wi-Fi gratuït en totes les habitacions, magatzem d'equipatge, aparcament de cotxes, restaurant, premsa per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara calefacció, ventilador, cuina americana, plat de dutxa, assecador de cabell per satisfer els clients més exigents. L'hotel ofereix una excelent varietat d'instal.lacions d'oci, incloent equitació, jardí. Descobreixi una encantadora mescla de servei profesional i ampla gama de característiques a Köveskal Vendeghaz.\nTots els tipus de viatgers (115) Parelles (94) Viatgers en solitari (5) Famílies amb infants petits (3) Famílies amb infants grans (3) Grups (10)


Un agost festiu a Ulldemolins | Reusdigital.cat diari de Reus. Notícies i actualitat del Camp de Tarragona\nUn agost festiu a Ulldemolins\nLa vila prioratina ha programat actes diversos, per a l'estiu\nArriba la festa a Ulldemolins. La vila prioratina ha programat actes diversos que s'allargaran fins al setembre, passada la Diada Nacional, i que inclou tot tipus d'iniciatives per a grans i petits.\nEls actes arrenquen el proper divendres, 2 d'agost, amb un sopar de joves. L'endemà, dia 3, hi haurà la festa 'Mulla't per l'esclerosi múltiple'. Més endavant, ja el cap de setmana del 9 i 10 d'agost, teatre, exposicions, concerts, conferències i els tradicionals balls de festa major seran protagonistes en l'agenda social del poble. Cal destacar igualment la celebració de la ruta D'Pintxos per Ulldemolins.\nAmb la Mare de Déu d'agost arribaran els actes centrals de la festa. Espectacles musicals, la cercavila amb el gegant Galderic, la Nit jove i les havaneres són algunes de les propostes d'un calendari que contempla també, de cara a la Mare de Déu del Monsant, la revetlla amb Forés band.\nDescarregueu-vos el programa en l'adjunt a peu de pàgina.


La terminologia catalana de l'esport al VII Seminario Internacional de Lengua y Periodismo | Esports\nLa terminologia catalana de l'esport al VII Seminario Internacional de Lengua y Periodismo\nEn el marc del VII Seminario Internacional de Lengua y Periodismo: «El español en el periodismo deportivo», demà i divendres periodistes, lingüistes i esportistes analitzaran l’ús de la llengua espanyola en el periodisme esportiu i la seva influència en el públic general.\nLa jornada s’articularà al voltant de tres taules rodones: a la primera es tractarà de la gran repercussió social i lingüística del llenguatge esportiu; a la segona, de la posició que han de tenir els periodistes esportius davant dels neologismes i específicament els anglicismes, i a la tercera, de terminologia esportiva.\nRosa Colomer, directora del TERMCAT, participarà en aquesta darrera taula, en la qual presentarà el projecte del Diccionari general de l’esport, obra publicada el 2010, que conté 11.000 termes de 80 esports diferents.\nEl seminari, que tindrà lloc a San Millán de la Cogolla (La Rioja), està organitzat per la Fundació San Millán de la Cogolla y la Fundación del Español Urgente (Fundéu BBVA).


El debat del 14-F a RTVE suma gairebé 400.000 espectadors en total i obté un 10,7% de quota de pantalla a Catalunya La República\nEl debat del 14-F a RTVE suma gairebé 400.000 espectadors en total i obté un 10,7% de quota de pantalla a Catalunya\nEl minut d’or en simulcast va ser a les 23.45 h, amb 330.000 espectadors\nDebat electoral a RTVE de les principals forces que es presenten a les eleccions al Parlament de Catalunya\nEl debat electoral de les principals forces que es presenten a les eleccions al Parlament de Catalunya del pròxim 14 de febrer, va tenir una audiència de 242.000 espectadors i 10,7% de share a Catalunya en la seva emissió simultània a La 1 i al Canal 24 Horas. Segons ha informat la cadena, ha estat el debat més seguit a La 1 de RTVE des del 2015, amb un total de 774.000 persones que el van veure en algun moment, el 10,5% de la població catalana. A tot l’estat espanyol, al Canal 24 Horas va aconseguir el 0,9% de share amb 152.000 espectadors. Així mateix, el minut d’or en simulcast va ser a les 23:45 hores, amb 330.000 espectadors i un 17,4% de mitjana, quan els candidats parlaven sobre les aliances i els possibles pactes de govern.\nEn aquest darrer quart bloc es va produir el moment més àlgid de la nit i va generar més enfrontaments entre els candidats que van apujar el to de les intervencions. De fet, al tram final del debat, que va durar 132 minuts, l’emissió en simultani supera la resta de cadenes.\nA banda, el debat va generar una gran expectació a les xarxes socials convertint-se a Twitter en tendència a Espanya i en cinquena posició en l’àmbit mundial. L’etiqueta #debateCATrtve va generar quasi 60.000 tuits i va ser líder en la conversa social a Espanya durant diverses hores. Aquesta conversa va tenir 250.000 impressions en el conjunt de xarxes socials de RTVE Catalunya (Twitter, Instagram, YouTube, FaceBook i Periscope).\nEn aquesta ocasió, el debat electoral es va poder seguir per La 1 i Ràdio 4 a Catalunya i pel Canal 24 Horas i Radio 5 a tot l’estat espanyol, així com per RTVE.es i RTVE.cat. És el primer cop que RTVE fa una cobertura especial d’un debat a través d’una desena de plataformes diferents, de manera que es podia seguir per la televisió, ràdio, ordinador, telèfon mòbil i tauletes.\nSi es comparen les audiències entre aquesta convocatòria i les dues anteriors, les del 2015 i les del 2017, el debat ha guanyat espectadors. Fa sis anys, el share va ser d’un 3,9% (107.000 espectadors) a La 1 i un 0,4% de share al Canal 24 Horas. El 2017 es va assolir un 7,8% amb 180.000 espectadors a La 1 i un 1,3% amb 219.000 espectadors al Canal 24 Horas. En canvi, aquest diumenge s’ha arribat a un 10,7% de share a Catalunya amb 242.000 espectadors.


Consell Comarcal del Maresme - Es constitueix el consorci de televisió digital del Maresme Nord\nQuatre ajuntaments de l'Alt Maresme: Calella, Tordera, Canet de Mar i Arenys de Munt i el Consell Comarcal han constituit el Consorci de Televisió Digital Local Pública del Maresme Nord que té com a missió promoure un dels dos canals públics de televisió digital concedits a la comarca del Maresme.\nEl Consorci Digital Maresme Nord vol crear una televisió de proximitat, compromesa amb el territori i cohesionadora socialment. Aquesta és la filosofia compartida pels municipis que han impulsat el Consorci i que han vist en la televisió digital terrestre una gran oportunitat per apropar els pobles de la comarca i per prendre consciència de què som un únic territori.\nEl Consorci està presidit per l'alcalde de Calella i compta amb tres vicepresidències que s'han establert per ordre de població. Així, la vicepresidència primera li correspon a Tordera, la segona a Canet de Mar i la tercera a Arenys de Munt. Fins que es constitueixin els nous ajuntaments, Josep Basart serà el president; Joan Carles Garcia Cañizares el vicepresident 1r, Joaquim Mas el vicepresident 2n i Andreu Majó el vicepresident 3r.\nJosep Basart s'ha mostrat convençut que en els propers mesos s'hi incorporaran més municipis de l'Alt Maresme al projecte teledigital.\nInformació publicada el 15 de maig de 2007


Tiana pren mesures contra la "greu" massificació de la seva piscina municipal | Diari Maresme\nTiana pren mesures contra la “greu” massificació de la seva piscina municipal\nPer Redacció , a Societat 1 d'ag. de 2008\nL’Ajuntament de Tiana ha adoptat una sèrie de mesures per solucionar el “greu” problema de massificació de la piscina municipal, especialment els cap de setmana d’estiu. En aquest sentit, l’equip de govern ha actuat sobre les tarifes d’accés i sobre el control de l’aforament de la instal·lació.\nEn un comunicat, l’Ajuntament informa que l’equipament ha esdevingut una zona de pic-nic de molts veïns dels municipis propers, sense que l’espai ni els serveis estiguin preparats per a aquesta funció.\nTarifa de cap de setmana\nPer solucionar aquesta problemàtica, l’equip de govern municipal ha adoptat una sèrie de mesures sobre les tarifes amb la finalitat de desincentivar l’accés esporàdic dels banyistes, aplicant un increment notable de tarifes de caps de setmana; una mida que afecta principalment als usuaris de fora del municipi.\nParal·lelament, s’ha mantingut el sistema d’abonaments de temporada per als residents a Tiana, amb uns preus molt assequibles, establint un nou abonament per a joves de 16-21 anys, residents al municipi.\nLa segona mida que s’aplica aquesta temporada és el control constant de l’aforament. Amb aquesta actuació, el consistori vol garantir la seguretat que exigeixen les normatives i la màxima comoditat als usuaris\nPer últim, s’ha suprimit la dispersió que hi havia entre les quatre empreses que portaven els diferents serveis de la piscina municipal. A partir d’ara, l’Ajuntament gestionarà directament la instal·lació en quant a la seva gestió, inscripció, neteja i funcionament de maquinaria. Només els socorristes pertanyen a una empresa aliena.\nDisminució de massificació\nSegons el consistori, amb aquestes mesures ja es constata una notable millora en la disminució de la massificació respecte les temporades anteriors.


Tallers #GlutenFree Juliol: Cremes fredes | Condislife\nTallers #GlutenFree Juliol: Cremes fredes\nContinuem, dins dels tallers Condislife, amb les sessions específiques per al col·lectiu celíac, amb la col·laboració de l’Associació de Celíacs de Catalunya. Amb l’arribada oficial de l’estiu, venen de gust plats fresquets. A les nostres sessions per a celíacs d’aquest mes us ensenyarem a preparar delicioses cremes fredes sense gluten! Si voleu, també podeu demanar informació complementària escrivint-nos a talleres@condislife.com.\nPer inscriure-us en aquest taller, que tindrà lloc a les 18h del dimarts 3 de juliol a Prats de Molló, 2, cantonada General Mitre, Barcelona, heu de reservar la vostra plaça per email a talleres@condislife.com, o trucant al 649 625 692. Les places són limitades!


Andorra inicia un cribratge entre la comunitat educativa abans de tornar a les aules\nPublicat 1/9/2020 20:22:49 +02:00CET\nDocents, treballadors i alumnes es faran tests al llarg de la setmana\nAndorra ha iniciat aquest dimarts un cribratge massiu entre la comunitat educativa previ a la tornada a les aules per a detectar casos de covid-19 entre personal docent i no docent i d'altres entitats que intervenen a les escoles, ha informat el Govern d'Andorra en un comunicat.\nEntre aquests dimarts i dimecres es faran les proves al personal del sistema educatiu andorrà, espanyol i al de la Fundació Privada Nostra Senyora de Meritxell, mentre que els tests al personal del sistema educatiu francès seran el proper 7 de setembre.\nTambé estan convocats els qui "intervenen d'una forma o una altra en la vida escolar", com són les associacions de pares i mares, els menjadors escolars, i personal d'activitats i transport.\nUn total de 2.000 treballadors passaran pels stoplab --petits laboratoris de campanya on es fan les proves i es recullen mostres sense necessitat de baixar del vehicle--; s'han inscrit voluntàriament per passar la prova i suposen més del 80% del total.\nTESTS ALS ALUMNES DES DEL DIJOUS\nA partir del dijous 3 de setembre començarà el cribratge dels alumnes, que estan convocats per passar pels stoplabs per cursos i en diferents franges horàries segons el cognom.\nProp de 9.000 alumnes se sotmetran a les proves de TMA --com el PCR-- per detectar una possible infecció per coronavirus SARS-CoV-2, i de seroprevalència, per conèixer si han desenvolupat anticossos.\nLes dues proves es realitzaran al mateix moment als stoplabs que s'han habilitat en un aparcament cèntric, a Andorra la Vella.\nEl cribratge als estudiants es durà a terme entre el dijous 3 i el dissabte 12 de setembre, i l'últim dia a la tarda serà el torn dels docents i estudiants universitaris.\nEls convocats han d'anar als stoplabs en la data i hora indicats, preferentment amb els seus vehicles, encara que si no en tenen també hi poden accedir a peu.


El diari de Tavernes: El whatsapp té la culpa\nEl whatsapp té la culpa\nBocabadats ens ha deixat Bea Ferreres, portaveu i regidora d'Educació de Compromís .\nAra va i resulta que la culpa de què quasi 1.200 alumnes de Tavernes no hagen cobrat els 100 euros dels llibres de text del curs passat, la té el que es puga comentar en un grup de whatsapp.\nBea Ferreres ha afirmat que "Sabem el que es pot crear en grup de whatsapp: el jo si he cobrat i tu no" i és que els de Compromís estan més pendents del que es diga en whatsapp que en pagar el que deuen a prop de 1.200 escolars del poble.\nLa regidora vol justificar la seua incompetència amb el que es puga comentar en un grup de whatsapp. Té la culpa whatsapp de què els de Compromís tarden més de 3 mesos en pagar els 100 euros que deuen als alumnes de Tavernes? Tenen la culpa els quasi 1.200 escolars de Tavernes?\nLa culpa no és del whatsapp Sra. Ferreres. La culpa és de vosté i de Compromís de Tavernes que porten més de 3 mesos de retard en el pagament dels 100 euros dels llibres de text.\nQuasi 1.200 alumnes porten esperant més de 3 mesos per cobrar els 100 euros que l'Ajuntament de Tavernes, governat per Compromís, no els paga per la seua nul·la capacitat de gestió i la seua ineficàcia.\nAra ens assabentem que, després de 3 mesos, encara queden per introduir correctament les dades de 32 alumnes. Com pot ser que tarden tants mesos a introduir bé les dades dels escolars de Tavernes? És molt difícil ser més incompetents i mals gestors que vostés!!\nAcí es poden veure i escoltar les declaracions de Bea Ferreres regidora de Compromís:\nAnònim 5 d’octubre de 2016, a les 11:05\nExcuses de malpagaors\nAnònim 5 d’octubre de 2016, a les 12:07\nÉs veritat són uns malpagaors, però pagaran. Segur que pagaran.\nEl PP no pagava perquè no hi havia ajudes com les de Xarxa Llibres.\nAnònim 5 d’octubre de 2016, a les 12:57\nQue paguen ja i que es deixen d'excuses estúpides.\nNo hi ha cap justificació per este retras en el pagament dels llibres del curs passat.\nJustificar l'impagament en el què diran en al whatsapp és per morir-se de la risa.\nAnònim 5 d’octubre de 2016, a les 13:15\nÉs el que té l'inexperiència en el sector educatiu, és només una opinió però serà que no hi ha gent amb experiència en educació per ocupar i exercir el càrrec?\nAnònim 5 d’octubre de 2016, a les 16:25\nCreia que això del WhatsApp era broma però he vist el vídeo i és veritat. Com es poden fer les coses tan malament?\nAnònim 5 d’octubre de 2016, a les 16:53\nPerque no escrius la veritat, en la web del ajuntamet esta posat el ple, i el que va dir Bea no s'assembla a esta noticia.\nAnònim 5 d’octubre de 2016, a les 17:08\nPrimer les persones deien ...\nAnònim 5 d’octubre de 2016, a les 21:04\nEntonces no paguen a la majoria pel que puguin dir uns pocs en un grup de WhatsApp.\nImpressionant el nivell de Compromís Tavernes 2.0\nAnònim 5 d’octubre de 2016, a les 23:29\nAy mare, si aixó es de veres que ara te la culpa el waaspp, es que ja s´els ha acabat les persones a qui culpar?.\nAbans eren tots culpables menys ells, JAJAJAJAJAJAJ, ara la tenen les xarxes socials i la tecnología, després tindrán la culpa les fonts o els arbres? Açó pareix el monoleg de Castillo, vinga la risotada xe, que aixó al fi i al cap ho pagará el poble de Tavernes


Les naus de ca l'Orga de Picamoixons han recuperat la seva esplendor | La Guia De Reus\nInici La Guia del Camp Les naus de ca l’Orga de Picamoixons han recuperat la seva esplendor\nS’ha fet la recepció formal de les obres de rehabilitació de les dues naus agrícoles de ca l’Orga, amb la signatura de l’acta de lliurament i recepció de l’obra per part del president del Consell Comarcal de l’Alt Camp, Il·lm. Sr. Mateu Montserrat, del president de l’Entitat Municipal Descentralitzada de Picamoixons, Il·lm. Sr. Francesc Rull, dels representants del Consell Comarcal de l’Alt Camp, la tècnica d’Assistència Municipal Adriana Cortasa i Imma Ortega, del Departament d’Intervenció, Sergi Soler, representant\nde l’empresa adjudicatària Edifisa, Olga López i Alba Gragera, Arquitectes Directores de les obres.\nEn la parcel·la es troba la casa pairal de la família Orga com edifici principal d’ús residencial, que en l’actualitat és l’Ajuntament de l’Entitat Municipal Descentralitzada, i disposa originàriament de tres edificacions de caràcter industrial adossades a l’edifici de\ncaràcter familiar. Encara avui es conserven els tres edificis de caràcter industrial, encara que un d’ells, el més proper al nucli urbà, ja no forma part de la propietat original.\nL’edifici havia estat sempre d’ús privat. Des de la data de la seva construcció i fins a aproximadament l’any 1911, l’edifici va pertànyer al diputat Orga i posteriorment als seus descendents. L’any 1911 fou venuda a un altre propietari, que posteriorment la va tornar a vendre l’any 1951. En 1958 va passar a mans d’un altre propietari per posteriorment vendre-la de nou l’any\nEl projecte Alt Camp: història i patrimoni, les arrels d’una terra, inclou un conjunt d’actuacions impulsades per vuit municipis sota el paraigua del Consell Comarcal de l’Alt Camp amb cofinançament dels fons estructurals de la Unió Europea (FEDER) eix 6, tram local i el Pla Territorial de Foment del Turisme de la Direcció General de Turisme. L’autora del projecte de Ca l’Orga és l’arquitecta Olga López Domènech i l’import d’adjudicació de la restauració de Ca l’Orga a l’empresa Edifisa és de 229.920,41 € (IVA inclòs).\nAquest projecte contempla el buidatge de les dues naus conservant els seus dos elements més representatius: les cobertes i les façanes. Aquestes dues naus passarien a ser un Centre d’Interpretació de l’Oli, producte bàsic molt reconegut a la comarca de\nl’Alt Camp pel trull d’oli que encara treballa de manera artesanal.\nL’enderroc del forjat de la planta baixa de les dues naus agrícoles aporta un espai de les naus a doble alçada que segurament era la seva configuració inicial. La creació d’aquest espai en doble alçada té un valor afegit en el moment en què es decideix conservar tots els elements arquitectònics d’especial interès que van fer que el conjunt es declarés BCIL. Les cobertes, que són d’un especial interès constructiu i arquitectònic, passaran a ser el principal element interior de l’edifici. Es tornen a construir reproduïnt\npart de l’encadellat ceràmic i la teula àrab i recalculant la secció de les encavallades.\nLes naus es projecten com un espai diàfan i gairebé sense compartimentacions. El programa funcional exigeix la connexió entre les dues naus per la planta baixa i també la connexió visual a nivell del que havia sigut la planta pis.\nL’objectiu principal del projecte és mantenir la configuració del conjunt que forma la casa pairal amb les dues naus, quan la seva façana més austera (lateral sud-est) continua amb les façanes de les naus agrícoles. Així, les façanes principals d’accés es\nrehabilitaran igual que les façanes de la casa pairal. La façana posterior es manté en la seva posició i composició, intervenint només en el revestiment i les fusteries, i fent accessible peatonalment la nau 1 des del carrer Diputat Orga.\nArticle anteriorMerche Dalmau investida pel Serenísimo Capítulo del Vino\nArticle següentS’habiliten reptes per fer en família a La Ruta del Cister Trail GR(R)175


una finestra de bon temps: Seguretat\nAnònim 7:33 p. m., de novembre 28, 2005\nLes anomenades forces i cossos de seguretat són, en general, força inoperants. Mai no han evitat cap atentat dels grossos. La seva logística es limita a escoltar el que els hi dieun els confidents, res més. No en saben més.\nPerò com que no ho poden confesar, el que fan és escenografia. Quan arriba una tropa de gent important posen enlaire tots els helicopters que tenen, despleguen forces que mai estaven al carrer fent la seva feina de cada dia, impedeixen aparcar a mil metres d'on potser que vagi a pixar una autoritat, posen bateries de missils terra-aire a l'aeroport, tallen la circulació...\nSi no saps que fer, al menys que es noti que fas alguna cosa: aquesta és l'estratègia.\nMentre, el personal es toca el collons, s'espanta (això és el més important) i les autoritats locals queden satisfetes del seu desplegant (l'escenari ha estat soberbi), encara que no se sàpiguen el guió.\nI així anem fent...


De Kerselaer Essen Bèlgica - Ofertes d'hotels amb els MILLORS DESCOMPTES EN LÍNIA\nStationsstraat 202, Essen, Essen, Bèlgica - Veure al mapa\nPer als viatgers què vulguin captar les imatges i els sons de Essen, De Kerselaer és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl De Kerselaer, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix bar per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara aire condicionat, calefacció, despertador, aparell de televisió, reproductor de DVD/CD per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a De Kerselaer.\nCal que informeu el De Kerselaer de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (115) Parelles (59) Viatgers en solitari (38) Famílies amb infants petits (4) Famílies amb infants grans (1) Grups (14)


La feina dels voluntaris de l’AFA i del gran equip de monitors\nAFA famílies infància monitors/es\nA la comissió de comunicació hem rebut un escrit d’agraïment anònim o ens agradaria compartir-lo amb tots vosaltres:\n“Acabat el curs i fent valoracions de com ha anat només tinc paraules d’agraiment al que l’AFA d’aquesta escola fa cada dia pels infants del Torrent de can Carabassa.\nMares i pares voluntaris que fan del seu temps lliure, que no es gaire, tot el que poden perquè tot funcioni. Treballant perquè els infants tinguin servei de menjador, extraescolars, acollides i infinitat de coses mes que als ulls externs a vegades no es veuen.\nGràcies per aquesta implicació, fent que l’escola sigui de tots!!! Anims perquè la feina no es fàcil però entre tots heu fet un feina meravellosa!!!!\nGRÀCIES a l’equip de monitors. ORGULLOSA de tenir aquests professionals a l’escola dels meus fills.\nPerquè al marge de la professionalitat que em demostren dia a dia, em quedo amb l’amor, carinyo, somriures, implicació i dedicació de tots ells cap als meus fills.\nGRÀCIES, GRÀCIES I MIL GRÀCIES”\nAprofitem per recordar que l’AFA som tots i totes els que formem part de l’associació sigui quin sigui el grau d’implicació i que totes les aportacions ja sigui en les comissions, tasques puntuals o en forma d’opinió o suggeriment són benvingudes.\n← Fotos de la segona setmana del Casal d’Estiu del Torrent de Can Carabassa\nFotos de la tercera setmana del Casal d’Estiu del Torrent de Can Carabassa →


L’UPCCA col·labora en el “Jovesport” amb un taller de prevenció en drogodependències | Ajuntament de Vinaròs\nL’UPCCA col·labora en el “Jovesport” amb un taller de prevenció en drogodependències\nEl divendres passat la UPCCA (Unitat de Prevenció Comunitària del Conductes Addictives) va participar en el “JoveSport” amb un taller de prevenció de drogodependències.\nEn el taller,que va consistir en dinàmiques teòric-pràctiques, es van treballar conceptes com què és una droga, quins tipus de drogues hi ha, com es genera un addicció i que característiques té. A més de realitzar diversos jocs on els menors van poder classificar les drogues segons el seu efecte sobre el cervell o segons les conseqüències que tenen sobre l'organisme cadascuna de les drogues.\nEl consum de drogues entre els adolescents ha augmentat durant els últims anys. Les dades mostren que pràcticament un de cada 4 joves ha consumit alguna substància durant l'últim mes, entre aquestes, l'alcohol, el tabac i els derivats del cannabis són les substancies més consumides.\nPer aquest motiu és imprenscindible realitzar un treball de prevenció sobre aquesta població i des de la UPCCA es realitzen múltiples activitats durant tot l'any tant en l'àmbit educatiu, en el familiar, com en el comunitari amb l'objectiu de desenvolupar en els adolescents un pensament crític davant les drogues i així evitar i/o reduir el seu consum


Canvis a la gestió de dades dels padrons municipals - Llobregat Digital\nDijous, 12.10.2017 13:00h Societat\nCanvis a la gestió de dades dels padrons municipals\nAquesta nova eina conté les dades de més d'un milió d'habitants i en fan ús gairebé 5.000 tècnics des dels diversos ajuntaments.\nL'adjudicació de la nova aplicació, que ha comptat amb el lideratge de la Diputació de Barcelona, s'ha fet conjuntament per totes quatre diputacions catalanes.\nEl fet de compartir la mateixa solució tecnològica és avantatjós no només en termes d'eficiència i economies d'escala, sinó que també permet que totes les diputacions catalanes col•laborin en la gestió del padró. La migració del sistema va començar al juny de l'any passat i ha acabat aquest mes d'octubre.\nEl nou sistema és tecnològicament més segur, molt més usable i totalment interoperable gràcies a una capa d'integració amb serveis web que permeten la consulta de dades. A més, millora la gestió d'expedients i ofereix la possibilitat de personalitzar els informes i certificats de padró generats per l'eina.\nLes diputacions donen suport als municipis per gestionar electrònicament el padró d'habitants i n'assumeixen la gestió informatitzada en aquells municipis que no tenen capacitat econòmica o de gestió per mantenir-lo de forma automatitzada. La Diputació de Barcelona realitza la gestió d'aquest servei i vetlla pel bon funcionament dels sistemes informàtics que hi donen suport.\n365 lectures Cap comentari Envia


De les pestes a les SARS. Un recorregut històric i demogràfic per les grans epidèmies de la humanitat De les pestes a les SARS. Un recorregut històric i demogràfic per les grans epidèmies de la humanitat | Centre Cívic Casa Golferichs\nHome Conferències De les pestes a les SARS. Un recorregut històric i demogràfic per les grans epidèmies de la humanitat\nPandèmies, una història demogràfica\nL’actual malaltia de la Covid-19 ha canviat els esquemes de la població del primer món. Una pandèmia en països occidentals no es veia des de fa un segle, tot i que és una constant que encara es dóna a altres parts de l’hemisferi. La Covid-19, un tipus de SARS, ha entrat amb força en les nostres vides. Explicarem quan va sorgir la primera SARS i veurem, des d’una perspectiva històrica i demogràfica, les principals pandèmies documentades que han assolat la humanitat: des de la Pesta d’Atenes (430 aC) o la de Justinià (542 dC), passant per la Pesta Negra del XIV i la famosa Grip Espanyola de 1918, per posar fi amb la Covid-19, una pandèmia que s’ha endut gairebé 1,8 milions de persones i va camí d’afectar a quasi 80 milions a tot el món.\nConferència a càrrec de Kenneth Pitarch, llicenciat en Història i doctor en Demografia. Investigador a l’Institut Infància i Adolescència Barcelona (IIAB). Sessió presentada i moderada per Raül Toran.


Sci-Bit: La Lluna té suficient oxigen per permetre que 8.000 milions de persones respirin durant 100.000 anys\nLa Lluna té suficient oxigen per permetre que 8.000 milions de persones respirin durant 100.000 anys\nClic per engrandir. Per colonitzar la Lluna, els humans necessitaran oxígen. I els investigadors\nsuggereixen que es podria extreure suficient oxigen de la regolita. Crèdit: manuelhuss, Adobe Stock.\nA l'atmosfera de la nostra Lluna, no hi ha prou oxigen perquè puguem respirar. Però els investigadors creuen que la capa superior de la superfície del nostre satèl·lit, composta pel famós regolita, podria contenir prou d'aquest element essencial per a la vida humana per permetre la colonització. Sempre que s'aconsegueixi extreure'l!\nUn gran pas endavant. Després un petit pas enrere. Aquest és el ritme donat des de fa uns mesos a la vacil·lació del vals del nostre retorn a la Lluna. Encara que l'objectiu principal es mantingui: construir a llarg termini una base habitada al nostre satèl·lit natural. Mentre que la NASA acaba de posposar l'expiració del seu programa Artemis al 2025, la Xina i Rússia tenen la intenció d'iniciar la construcció d'una estació lunar el 2026. Abans d'això, caldrà garantir la disponibilitat de determinats recursos vitals. Aigua és clar. Però també oxigen.\nRecordeu que l'atmosfera de la nostra Lluna és fina, tènue. Composta principalment per hidrogen, neó i argó. Mentre que el que necessitem els humans és sobretot... oxigen. I ja alguns estan considerant solucions per produir-lo in situ. L'Agència Espacial Europea (ESA) per exemple, però també l'Agència Espacial Australiana i la NASA estan desenvolupant tecnologies capaços d'extreure-la de la regolita lunar, aquesta capa de roques, grava, pedres o pols fina que cobreix la superfície de la Lluna.\nPerquè al nostre satèl·lit, trobem molts minerals que contenen oxigen: sílice o òxids de ferro o fins i tot magnesi per exemple. Es troben en una forma original i intacte. No alterada, com a la nostra Terra, per organismes que en pocs milions d'anys, l'haguessin transformat en sòl pròpiament dit.\nPeu 1: La startup SpaceApplicationsServices va anunciar que estava construint\n3 reactors experimentals per millorar el procés de fabricació d'oxigen mitjançant\nelectròlisi. S'espera enviar la tecnologia a la Luna el 2025 com a part de la missió\nd'utilització de recursos in situ de la ESA.\nPeu 2: Hi ha prou oxigen al regòlit lunar per mantenir milers de milions de\npersones a la Lluna - https://theconversation.com/the-moons-top-\nExtracció d'oxigen per electròlisi\nHi hauria, doncs, a la Lluna una formidable reserva d'oxigen. Quina meravella? Bé, segons els investigadors, la regolita està formada per aproximadament, al voltant d'un 45% d'oxigen. Però si tenim en compte només la superfície -perquè encara és difícil saber què hi ha a les roques més profundes- cada metre cúbic de regolita contindria una mitjana d'1,4 tones de minerals. Això és l'equivalent a 630 quilos d'oxigen. Suficient per permetre a una persona respirar durant uns dos anys.\nSuposant una profunditat de regolita de al voltant de deu metres, la Lluna podria proporcionar en última instància a vuit mil milions de colons humans suficient oxigen per viure uns 100.000 anys. Una xifra a temperar amb l'eficiència amb què els nostres enginyers podrien extreure oxigen de la regolita. Perquè per recuperar aquest preuat element caldrà mobilitzar molta energia per trencar els vincles estrets que tendeix a forjar. Per electròlisi, per exemple.\nA la Terra l'oxigen, que és prou abundant a l'aire que respirem, es veu com un subproducte de l'electròlisi. A la Lluna, es convertiria en el seu producte principal. Els investigadors tenen previst fer que l'operació sigui sostenible basant-se especialment en l'energia solar. Tanmateix, no sembla tan senzill. Perquè abans que es pugui dur a terme l'electròlisi, els òxids metàl·lics que es troben a la Lluna en forma sòlida han de poder convertir-se en una forma líquida. Per la calor, entre d'altres. Es fa a la Terra. Però transportar tot l'equip necessari a la Lluna i fer-lo funcionar allà segueix sent un repte avui.\nI ara us convidem a fer un recorregut per la Lluna en 4k Redux. Crèdit: NASA:\nLa tardor del 2011, la missió Lunar Reconnaissance Orbiter (LRO) va llançar el seu original Tour of the Moon, una animació de cinc minuts que porta l'espectador a una visita virtual del nostre veí més proper a l'espai. Sis anys més tard, el tour ha estat recreat en una resolució 4K impressionant, utilitzant la mateixa trajectòria de la càmera i aprofitant la gran quantitat de dades recollides per LRO durant els anys transcorreguts d'operacions.\nEl recorregut visita una sèrie de llocs interessants escollits per il·lustrar una varietat de característiques del terreny lunar. Alguns són al costat proper i són familiars per als observadors professionals i aficionats de la Terra, mentre que altres només es poden veure clarament des de l'espai. Alguns són grans i antics (Orientale, Pol Sud-Aitken), altres són més petits i joves (Tycho, Aristarchus). Les zones d'ombra constant a prop dels pols són difícils de fotografiar però més fàcils de mesurar amb l'altimetria, mentre que diversos dels llocs d'aterratge de l'Apol·lo, tots relativament a prop de l'equador, han estat fotografiats amb resolucions de fins a 25 centímetres (10 polzades) per píxel.\nEl nou recorregut destaca la composició mineral de l'altiplà d'Aristarchus, les proves de l'existència de gel d'aigua a la superfície a certs punts propers al pol sud i la cartografia de la gravetat a la conca d'Oriental i els seus voltants.\nLa càmera sobrevola el terreny lunar, apropant-se per veure de prop una varietat de llocs interessants i algunes de les dades de la LRO associades a ells. Inclou els títols de les característiques, les fonts de recerca i la ubicació i escala del centre d'imatges.\nCrèdit video: NASA Scientific Visualization Studio. Visualitzador: Ernie Wright (director)\na 2:54 p. m.\nEtiquetes de comentaris: Apol·lo, Artemis, ESA, Lluna, LRO, missions, Química, Sistema solar\nLa Lluna té suficient oxigen per permetre que 8.00...


Serveis | duranbarbara.com\nObra nova, rehabilitació i restauració\nSom una empresa amb un llarg recorregut en el sector de la construcció i promoció immobiliària,\nque es focalitza en la construcció d’edificacions d’obra nova i rehabilitació integral, principalment en projectes amb especial rellevància i dificultat.\nCONSTRUCCIÓ D’EDIFICACIONS D’OBRA NOVA\nConstrucció d’edificis d’habitatges i promocions immobiliàries.\nConstrucció d’habitatges unifamiliars, xalets i cases adossades.\nConstrucció d’edificis comercials i d’oficines.\nConstrucció de naus industrials, centres logístics i aparcaments.\nConstrucció d’edificis mèdics, sanitaris, docents i col·legis majors.\nREFORMA I REHABILITACIÓ INTEGRAL D’EDIFICACIONS\nReforma i ampliació d’habitatges unifamiliars.\nRehabilitació d’edificis d’habitatges i reforma de pisos.\nRehabilitació i ampliació de centres comercials i de negoci.\nReforma i rehabilitació per a l’hoteleria, allotjament i restauració.\nReforma i rehabilitació de façanes, cobertes i recobriments d’edificis.\nRESTAURACIÓ D’EDIFICACIONS HISTÒRIQUES\nRestauració d’edificis catalogats i especialment protegits.\nRestauració d’edificis, béns i elements culturals i lúdics.\nRestauració d’arquitectura sacra (Esglésies, Parròquies, Capelles, Escoles).\nRestauració d’espais i elements amb complexitat i/o dificultats afegides.\nRestauració de façanes i elements inherents a les mateixes.\nCONSERVACIÓ I MANTENIMENT D’EDIFICACIONS I HABITATGES\nAdequació d’edificis i habitatges als canvis i exigències normatives.\nAdequació i renovació d’instal·lacions.\nActuació a espais, accessos i zones comuns.\nIntervenció a terres, sòls, sostres, cobertes i recobriments.\nInstal·lació de tancaments i elements exteriors.\nConstrucció d’habitatges unifamiliars.\nConstrucció d’edificis comercials i oficines.


punt i principi...: de novembre 2009\ncada generació té els pirates que mereix\n"Every generation gets the pirates it deserves"\nLes nostres, pirates que lluiten pels drets humans, pels drets de les dones. Pirates que exigixen l'avortament legal, el dret a decidir sobre el propi cos. Pirates que intenten evitar que cada 8 minuts en alguna part del món una dona mora com a resultat d'un avortament il·legal i insegur. Pirates necessàries però que no haurien d'existir.\nLes nostres pirates són elles.\nWoman on waves.\nSón dones, activistes, metges.\nArribada a València:\nI mentre continue instal·lada a un país sense escrúpols ni tabús sexuals, on les llibertats són lleis; al meu país seguixen demanant drets i llibertats reals lluny dels pedaços hipòcrites i electoralistes, exigint coeducació i educació sexual activa i especialitzada, tallant d'arrel les desigualtats de gènere, lluitant contra el patriarcat.\n19.30h al Parterre\nTotes juntes contra el patriarcat,\nacabem amb la violència sexista!\nposted under antipatriarcalisme, en moviment, maulets, sepc | 0 Comments\nestudiantat en peu de guerra\nEs diu que la història es repeteix. De fet, quan pensem en la història del moviment estudiantil, aquesta declaració no està massa lluny de la realitat.\nL'activisme estudiantil ha estat darrere de cada procés històric, empenyent la societat en una nova direcció. Els estudiants i les estudiantes de tot el món sempre s'han unit per demanar la democràcia, la pau i la justícia; les protestes estudiantils han estat determinants en la lluita contra qualsevol tipus de règim autoritari, de la resistència al nazisme i fins les actuals lluites per la llibertat.\nEl 17 de novembre és el Dia Internacional dels Estudiants (en 1939, aquest dia milers d'estudiants de Txecoslovàquia van ser enviats a camps de concentració i executats per les protestes contra l'ocupació nazi). Per això, hui cal que mirem cap enrere i recordem les víctimes, però també cal que ens fixem en les lluites que ens toca dur endavant a nosaltres. El 2009, sens dubte, el món està en esperit de canvi. La crisi de caràcter financer, ambiental i social causa una necessitat d'establir prioritats i prendre decisions. En aquest context, l'estudiantat ens trobem en una situació d'inferioritat: encara no hi ha un reconeixement formal com a grup social amb necessitats i interessos, per això, quedem en una posició marginada a l'hora de fer front a l'atur, els contratemps financers en l'educació, els problemes per trobar un habitatge digne, etc.\nL'educació ha de garantir la llibertat dels i les estudiantes i per tant, la nostra participació en qualsevol presa de decisions és una exigència essencial. Però no podem esperar, ens correspon a nosaltres fer d'això una realitat.\nEl 17 de novembre de 2009 celebrem el 70 aniversari de les lluites del moviment estudiantil arreu del món. Cal fer una crida a l'acció. Manifestacions, concentracions, esdeveniments i seminaris per al lliure accés a l'educació d'alta qualitat i el reconeixement dels drets de l'estudiantat.\n19-N Vaga i Manifestació!\nForum Europeu d'Estudiants (SEF)\nposted under en moviment, internacionalisme, lluita estudiantil, sepc | 1 Comments\nGrip A la carta\nAmb motiu de les detalladament planificades vacances que m'havia proporcionat desinteresadament el departament SCM a la Universiteit of Leiden, i enmarcant-ho en una tardor freda, plujosa i plena de festes descontrolades, el molt honorable H1N1, influenzavirus tipus A, té el gust d'oferir-los:\n1) Entrants (simptomes incials):\nCal parar atenció per no confondre-ho amb simptomes post-Festa, també coneguts com "resaca".\n- Amanida d'intens dolor de gola amb dificultat per a tragar, acompanyada d'una predisposició al contagi. Servit a temperatures baixes i després d'una incubació extrema a una Halloween party.\n- Canapè d'estornuts i malestar general amb denominació d'origen.\n2) Primer plat (acceptació de la malaltia):\nEs recomana l'inici del repós una vegada s'haja servit aquest plat.\n- Crema d'insuportable dolor de cap, congestió nassal i tos contínua.\n- Barrejat de nit: calorades extremes, suor freda, escalfreds i dificultat per a respirar. Servit a elevada temperatura (al voltant dels 40ºC).\n3) Segon plat (pèrdua de la vitalitat):\nAdvertència: no fer cas quan et passe pel cap això de "vull morir-me".\n- Cassoleta de dolor muscular i cansanci extrem, cuinada amb falta d'energia i pèrdua de reflexos.\n- Ardor d'ulls amb salsa de llagrimeig constant i amb guarnició d'insomni i febra elevada.\n4) Postres (seqüeles):\n- Herpes confitat al llavi superior.\n- Sobredosi de paracetamol i àcid acetilsalicílic.\ni bon contagi!\nPD_: això sí, sense cancel·lar cap acte de l'agenda ni negar-me a reprovar el gust de la cassalla dos mesos després.\nComence novembre envoltada d'aspirines i mocadors. Ho sé, tanta festa i el mal oratge, m'havia de repercutir algun dia. Però és només el fet d'estar a casa sense tenir res a fer, allò que hem torna a portar de viatge pels records. Mai no vull deixar-me portar per l'estúpida enyorança; però és inevitable.\nDesprés d'aquest temps, pensava que hauria sigut capaç de superar els reptes que m'havia promés, però no és així. Només em cal una estúpida cançó per tornar a caure enmig de síl·labes de vidre, punts, principis, dies i nits de guerra i amor; estúpida música tallavenes. Però d'això precisament volia parlar... d'aquells dies i nits de novembre. Un mes d'assemblea contínua, de matins i matinades d'activisme estudiantil, de punkismes, frikismes i perroflautismes excusables, de victòries i fracasos, i de celebracions d'ambdós resultats. Un dels mesos, que sens dubte, més allunyen unes amistats i n'afermen d'altres. Ara comence un novembre lluny de l'anterior, i lluny de tot això de que parle; bé, no tant lluny, mentre uns continueu lluitant contra Bolonya, altres ens trobarem per Bologna de visita Erasmus! Però serà un estúpid novembre en què m'adonaré que no és fàcil deixar d'enyorar els jocs, les llargues converses plenes de rises i absurdismes, les mirades i els cafés. Tampoc estic segura si vull oblidar-ho. Bàh, estúpid sentimentalisme!\nI al final, m'ha quedat un post sense coherència, però he escrit allò que he estat pensant tota la vesprada; mentre debatia internament si dormir o respirar i mirava les fotos que hi ha enganxades a la paret de l'habitació...\nposted under el meu món | 3 Comments


Reformes sota sospita (Carme Colomina)\nReformes sota sospita\n3 min. 24/05/2018 23:30\nEl nord de l’eurozona torna a mirar cap al sud i en desconfia. La materialització d’un govern 5 Estrelles - Lliga Nord a Itàlia ha fet rebrotar tensions en la unió monetària. La nova incertesa coincideix, a més, amb el final cada cop més pròxim del programa de rescat a Grècia. El govern d’Atenes defensa que, després de vuit anys, l’economia grega ha de recuperar la llibertat. Per contra, els representants de la troica admeten que no estan disposats a perdre el control sobre les finances d’una Grècia endeutada, que seguirà sota vigilància. En aquest panorama, les ambicioses propostes del president francès, Emmanuel Macron, per reformar l’eurozona, crear un Fons Monetari Europeu a partir de la transformació del Mecanisme Europeu d’Estabilitat (Mede) i fins i tot imaginar un ministre de Finances per a la zona euro topen amb resistències. Macron necessita Merkel i, una vegada més, la cancellera sospesa les pressions internes i externes. L’oposició alemanya s’ha mobilitzat.\nA Alemanya 154 economistes de renom publicaven aquesta setmana una carta oberta al Frankfurter Allgemeine Zeitung en contra de les reformes de Macron. Amenaçaven amb sortides de l’euro i hi recuperaven la idea dels riscos morals de “socialitzar els errors que els bancs i els governs hagin comès en el passat”. Entre els firmants d’aquesta carta hi ha l’antic conseller del Banc Central Europeu Jürgen Stark i un expresident de l’Institut Ifo, que controla l’índex de confiança empresarial alemany. Com en els pitjors moments de la crisi, els experts adverteixen que l’eurozona no es pot convertir en una unió de deutes i obligacions i reclamen que es regulin, en canvi, “procediments ordenats d’insolvència per part dels estats” i per a una sortida ordenada de l’euro. La carta rebutja explícitament la figura d’un ministre d’Hisenda europeu perquè consideren que “contribuiria a un augment de la politització de la política monetària”.\nL’alternativa és, segons ells, promoure noves reformes estructurals en els països de l’euro i defensar “el principi de responsabilitat” com a “pedra angular de l’economia de mercat social”. No hi pot haver noves línies de crèdit ni incentius “per les males praxis econòmiques”.\nLes propostes dels economistes alemanys no són tan diferents de les formulades pel govern holandès, que, a més, compta amb el suport d’altres països del nord i d’Irlanda. La cimera del mes de juny tornarà a estar pendent d’Angela Merkel. La situació política de la cancellera, però, ha canviat. Si l’esclat de la crisi de l’euro i els rescats amb diners alemanys van originar un moviment de protesta entre acadèmics, empresaris i economistes que van acabar promovent el naixement d’Alternativa per a Alemanya, ara el partit populista -engrandit per la utilització política de la crisi dels refugiats- lidera ja l’oposició al Bundestag i la seva capacitat d’influència mediàtica i de pressió política sobre el govern alemany s’ha multiplicat.\nSense reforma, l’euro no sobreviurà, deia fa uns dies el ministre d’Economia francès, Bruno Le Maire. Però els grans reptes de l’euro no són tècnics, continuen sent sobretot polítics. Les divergències entre països de la moneda única són reals: divergències socials, de balances comercials, de sanejament de les finances públiques, de tolerància amb la corrupció, fins i tot de (des)confiança en l’eurozona.


La formació morada també proposa modificacions perquè es respecti el consens que existeix en relació amb el model lingüístic\nEls diputats de Podem Gloria Santiago i Alejandro López, en roda de premsa al Parlament PODEM\nPalmaPodem ha presentat les al·legacions al projecte de llei d'educació que han traslladat a la Conselleria. La diputada Gloria Santiago ha assenyalat que "s'hauria de fixar per llei la gratuïtat del material escolar, menjadors i activitat extraescolar per a les rendes més baixes a l'alumnat de centres públics".\nTambé proposa que es derogui la disposició addicional novena que revisaria en quatre anys el model lingüístic de les Illes. Santiago afirma que la nova normativa "no ha de rompre el consens que existeix". La formació morada vol, segons el text que ha presentat al Govern, "blindar el nostre patrimoni cultural amb les mateixes aplicacions que hi ha hagut a l'escola fins ara".\nPodem introdueix l'article 122, que, segons el text, quedaria de la següent manera: "Les condicions d'ús de les llengües als centres educatius de les Balears s'ajustaran al que estableix la llei 3/1986 de 29 d'abril de normalització lingüística de les Illes Balears, el Decret 92/1997, de 4 de juliol, que regula l'ús i l'ensenyament de i en llengua catalana, pròpia de les Illes Balears, en els centres docents no universitaris de les Illes Balears i el Decret 45/2016 de 22 de juliol, per al desenvolupament de la competència comunicativa en llengua estrangera en els centres sostinguts amb fons públics de les Illes i els projectes lingüístics dels centres ajustats a aquesta normativa".\nLa formació morada també critica que la normativa faci referència al "professorat de Religió", quan hauria de parlar del professorat en general. També remarca que "en l'educació pública no hi pot tenir cabuda de manera obligatòria cap religió".\nllei educativa Podem Català model lingüístic


El Mallorca vol sumar la quarta victòria\nEls homes de Vicente Moreno visiten l’Elx amb la intenció de continuar amb la dinàmica positiva\n3 min. Palma 16/09/2018 00:21\n651x366 Álex López va anotar el gol del triomf del Mallorca en l’anterior jornada. / ARXIU Álex López va anotar el gol del triomf del Mallorca en l’anterior jornada. / ARXIU\nVisitar el camp de l’Elx sempre és i serà especial per a tots els mallorquinistes. El Mallorca es va proclamar al Martínez Valero campió de la Copa del Rei ara fa quinze anys. I en aquest estadi talismà és on vol allargar la bona dinàmica d’aquest inici de temporada. Però la història no està del costat dels barralets, que només han estat capaços de guanyar una vegada en el camp de l’Elx, i va ser el 1944 (han passat 74 anys). La temporada passada el resultat va ser de zero a zero en terres il·licitanes i victòria per u a zero a Son Moix amb el gol anotat per Lago Júnior en el temps de descompte.\nTot i tenir la història en contra, el Mallorca afronta el partit amb la moral pels niguls després d’eliminar l’Oviedo en la segona ronda de la Copa del Rei i quedar exempt de disputar-ne la tercera. Així, els mallorquinistes passen de manera automàtica a la fase següent de la competició copera.\nEn les quatre primeres jornades, el conjunt de Vicente Moreno ha sumat nou punts dels dotze possibles. De moment, les sensacions que està deixant l’equip són quasi immillorables. El bon joc es veu reflectit en els resultats. Amb tan sols una derrota davant l’Alcorcón, el primer mes de competició del Mallorca està superant totes les expectatives. Ni els més optimistes haurien imaginat un inici tan bo l’any del retorn al futbol professional.\nI amb la intenció de continuar amb la dinàmica positiva, avui s’enfronta a l’Elx, rival amb el qual ja va competir la temporada passada en la categoria de bronze. Tot fa pensar que Vicente Moreno repetirà el mateix onze que va guanyar el Cadis divendres de la setmana passada a Son Moix. El tècnic valencià encara no podrà disposar de Joan Sastre ni Sergio Buenacasa, que continuen recuperant-se de les seves lesions.\nPer part seva, els il·licitans arriben a la cinquena jornada de lliga amb la necessitat d’obtenir la primera victòria de la temporada. Amb tan sols dos punts a la classificació i després d’haver perdut els dos darrers enfrontaments davant el Reus i el Numància, els dirigits per Pacheta afronten el partit davant el Mallorca amb la urgència de sumar els tres punts per escalar posicions en la classificació. El veterà davanter Nino serà la referència en atac dels il·licitans i la gran amenaça per a la defensa mallorquinista.\nTot i sumar set punts més que l’Elx, Vicente Moreno va assegurar que serà un partit molt disputat que es decidirà per petits detalls. L’entrenador valencià va manifestar que “l’Elx és un equip que m’agrada molt. Competeix molt bé i és un conjunt similar a nosaltres. No han tingut sort en els partits anteriors i no tenen els punts que mereixen. Per detalls, se li han decantat més en contra que a favor, però és un equip que fa moltes coses bé i segur que ens crearà dificultats”. A més, el tècnic va declarar que “ells tindran moltes ganes de guanyar el partit i mantenir la rivalitat que ja tinguérem la temporada passada, quan tots dos jugàvem a Segona B”.\nLa bona dinàmica de l’equip vermell genera gran il·lusió entre l’afició mallorquinista. El club ha confirmat aquesta setmana que ja ha superat la barrera dels 10.000 socis per a la temporada 2018-19. A més, ha anunciat que espera poder continuar augmentant el nombre de socis les pròximes setmanes.\nEl motociclisme plora la mort d’Antoni Salom\nPas del Ribellet - pas del Cosconar, a Escorca


Les dues jornades de vaga començaran amb una concentració davant del Govern - El Periòdic d'Andorra\nLes dues jornades de vaga començaran amb una concentració davant del Govern\nLa mobilització també inclou una arrossada i xocolatada i marxes pel centre d’Andorra la Vella i Escaldes-Engordany\nPublicat el Dimarts, 13 de març de 2018 | 15:00 h\nEl Govern i els representants dels treballadors en una reunió anterior. | MARICEL BLANCH\nEls sindicats ja han lligat les diferents accions que es duran a terme durant el dos dies de vaga anunciats i les han començat a difondre per intentar sumar el màxim de gent possible a les mobilitzacions en contra de la reforma de la llei de la Funció Pública. D’aquesta manera, segons el programa previst, a primera hora del matí de dijous conviden als treballadors a comunicar als superiors per escrit que faran vaga. De fet, es recomana argumentar “incidència per hores”. A partir d’aquí comencen les mobilitzacions. La més significativa del primer dia d’aturada, una concentració davant del Govern a les 13 hores i seguidament la lectura d’un manifest a la plaça del Consell General. I a la tarda, després d’una arrossada popular, a partir de les 16 hores es preveu una nova concentració davant de l’edifici administratiu de l’Executiu que continuarà amb una marxa pel carrer Prat de la Creu en direcció al rotonda i pujant per l’avinguda Meritxell cap al comú de la capital.\nL’endemà, la primera concentració, a les 10 hores del matí, serà a la plaça Coprínceps i es preveu que mitja hora més tard arrenqui una marxa fins el comú d’Andorra la Vella per les avingudes Carlemany i Meritxell, que es recorda que és oberta a tots els treballadors del país. La segona jornada de mobilització i protesta contra els canvis en la llei de la Funció Pública acabarà, a partir de les 16 hores, amb una concentració a la frontera del riu Runer.\nPROGRAMA DE LA VAGA\n-Anem al lloc de treball i comuniquem al nostre superior per escrit que farem vaga. Podem fitxar “incidència per hores”.\n-9.30 h: Baixem a la Duana de Sant Julià amb cotxe o el mitjà que cadascú triï.\n-10 h: Un cop a la Duana, signem el document que s’adjuntarà a les ILP de canvi de la llei electoral i responsabilitat política, i la demanda que s’avancin les eleccions. Obert a tothom. Quan sortim dels cotxes, ens posem l’armilla groga de seguretat.\n-13 h: Ens concentrem davant del Govern.\n-13.30 h: Ens desplacem a la plaça del Consell General i es llegeix un manifest.\n-14 h: Arrossada a la plaça del Poble.\n-16 h: Concentració davant del Govern i recorregut pel c. Prat de la Creu en direcció a la rotonda i pujant per l’av. Meritxell cap al Comú.\n-18 h: Xocolatada a la plaça del Poble.\n-Anem al lloc de treball per comunicar la intenció de fer vaga, fitxar, etc.\n-10 h: Concentració a la plaça Coprínceps d’Escaldes-Engordany (Roc Blanc).\n-10.30 h: Marxa fins al Comú d’Andorra la Vella per les avingudes Carlemany i Meritxell, oberta a tots els treballadors d’Andorra.\n-13.30 h: Dinar a Sant Julià de Lòria.\n-16 h: Concentració a la Duana per acomiadar-nos de tots els qui marxen de cap de setmana.


Ty Heddlu Sea View Ground Floor Dyffryn Ardudwy Regne Unit - Ofertes d'hotels amb els MILLORS DESCOMPTES EN LÍNIA\nDyffryn Ardudwy, Dyffryn Ardudwy, Regne Unit - Veure al mapa\nMés informació sobre Ty Heddlu Sea View Ground Floor\nSi el que està buscant és per un hotel ben situat a Dyffryn Ardudwy, no busqui més enllà de Ty Heddlu Sea View Ground Floor. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Ty Heddlu Sea View Ground Floor, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos aparcament de cotxes.\nGaudiu de les comoditats d'alta gama com ara calefacció, aparell de televisió, nevera, plat de dutxa, rentadora per tal de relaxar-vos després d'un cansat dia. L'hotel compta amb una llista completa de comoditats, com jardí. Descobreixi una encantadora mescla de servei profesional i ampla gama de característiques a Ty Heddlu Sea View Ground Floor.


Un nou fracàs i una reacció que no arriba\nTomeu Verger | 01 desembre 2021\nEl Palma Futsal segueix cercant la seva millor versió, i sembla que li costarà trobar-la, almanco de moment. L'equip es passeja per la meitat de la classificació i no acaba d'arrancar amb bon peu. En aquestes primeres vuit jornades encara no ha guanyat dos partits consecutius i ha guanyat els mateixos que ha perdut.\nCom ja vaig comentar a l'article anterior, la classificació per la Copa d'Espanya és primordial i ha de ser l'objectiu principal dels homes d'Antonio Vadillo en aquesta primera fase de la temporada.\nPerò tenir aquest primer objectiu tan clar, no pot fer obviar els altres. L'objectiu del Palma ha de ser aconseguir el primer títol de la seva història, o almenys lluitar per guanyar-lo tal com ha fet aquestes darreres temporades. Per mala fortuna o per falta d'encert, ha estat molt a prop d'aconseguir-ho, per aquest motiu l'eliminació de la Copa del Rei d'aquest dimarts passat contra el Colo Colo (3-1) és un fracàs per un equip que necessita reaccionar abans de l'equador de la temporada.\nCaure eliminats a la primera ronda, i contra un rival de Segona Divisió, és imperdonable per una plantilla dissenyada per guanyar títols. A més, recordam que el filial del conjunt mallorquí, el Visit Calvià Hidrobal, ja va guanyar aquesta temporada al Colo Colo (2-0).\nCert és que la plaga de lesions del Palma Futsal és greu i que en els darrers partits Vadillo s'ha vist forçat a donar oportunitats als joves talents del filial, però, així i tot, l'equip ha de reaccionar si realment pretén lluitar pels objectius de la temporada.\nVeurem si aquest divendres, a la Pista de l'Indústries Santa Coloma, els mallorquins responen i poden repetir victòria per primera vegada enguany.


Jove.cat: El portal de la Generalitat amb informació institucional per als joves La República\nJove.cat: El portal de la Generalitat amb informació institucional per als joves\nLa Generalitat ha posat en funcionament aquest dijous un portal a Internet amb tota la informació institucional d’interès per als joves i una selecció de continguts externs que els poden ser útils per accedir a tot tipus de serveis. Jove.cat és una iniciativa de la Secretaria de Joventut, del Departament d’Acció Social i Ciutadania, que té com a objectiu facilitar el desenvolupament del projecte vital dels joves i ser el canal de comunicació del Govern amb aquest sector de la població. A més d’oferir recursos d’interès per a la joventut, el web inclou la publicació diària de les notícies més destacades des d’una perspectiva jove i està obert a la participació.\nLa consellera d’Acció Social i Ciutadania, Carme Capdevila, i el secretari de Joventut, Eugeni Villalbí, han presentat aquest dijous el nou web, que unifica i centralitza tota la informació i recursos d’interès per al desenvolupament del projecte de vida dels joves, amb una adreça d’entrada diferent dels portals de la Generalitat.\nMés enllà de la informació i els recursos institucionals, Jove.cat també ofereix un seguit de continguts externs i contrastats, que poden ser d’utilitat per tal d’orientar, informar i facilitar l’accés als serveis per a joves, una tasca feta per un grup de treball específic i que compta amb l’aval de Partal, Maresma i Associats, editora de Vilaweb i gestora del nou portal.\nEl nou portal té tres apartats, una part de continguts que ofereix recursos d’interès per al desenvolupament de la vida dels joves; una part d’actualitat amb la informació més destacada d’interès juvenil i una tercera, més interactiva, de participació, que s’acabarà d’implementar l’any que ve. Els continguts fan referència abasten dotze àmbits temàtics, com són habitatge, treball, educació i formació, economia, cultura, tecnologia, vacances i estades, salut, participació i solidaritat, conviure, esports i medi ambient. En aquests apartats es poden resoldre qüestions com buscar un pis, què fer amb un pc vell o quan triga a cicatritzar un pírcing.\nL’apartat d’actualitat inclou la publicació diària de les notícies més destacades des d’una perspectiva jove, dossiers especials, reportatges divulgatius setmanals sobre diversos temes d’interès juvenil, una agenda amb recomanacions d’arreu del territori i un cercador d’activitats culturals. Pel que fa a la participació, una àrea que s’ha d’acabar de desenvolupar, l’usuari podrà interactuar amb els serveis que ofereix el portal mitjançant un formulari de contacte accessible en totes les planes. per exemple, tindrà la possibilitat de rebre assessorament en línia sobre temes com la sexualitat, l’educació, la feina o l’habitatge.


Quines són les mesures per a les terrasses de restauració? - À Punt\nQuines són les mesures per a les terrasses de restauració?\nEs limita al 50% el nombre de taules, que s'han de situar a una distància de dos metres.\nTerrassa al municipi de Xàtiva / À Punt NTC\n09 de maig 2020 - 19:20\nEl Butlletí Oficial de l'Estat publica hui l'orde del Ministre de Sanitat per la qual s'estableixen les condicions per a la reobertura al públic de terrasses dels establiments d'hoteleria i restauració en el marc de la flexibilització de determinades restriccions de l'estat d'alarma en aplicació de la fase 1.\nA partir del dilluns dia 11 de maig aquells municipis que es troben en la fase 1 de la desescalada podran gaudir de les terrasses de restauració.\nAixí les terrasses podran tornar a obrir sempre que es limite al 50% el nombre de taules permeses l'any passat i mantenint una distància de dos metres entre les taules o grups de taules.\nL'ocupació màxima és de deu persones per taula, que han de mantindre una distància interpersonal de dos metres.\nEntre clients, el servei dels establiments haurà de desinfectar l'equipament de la terrassa com ara taules, cadires i altres superfícies de contacte. També és preferible la utilització de tapets d'un sol ús.\nA més, s'ha d'evitar els d'objectes d'ús comú, com les cartes, i s'aconsella optar per dispositius electrònics propis, pissarres o cartells, així com els productes d'autoservici com portatovallons, vinagreres, setrills i altres utensilis similars, prioritzant les monodosis.


Anna Muñoz: “El que més m’agrada és la cara de felicitat dels alumnes quan superen una dificultat” – El Pilar Report\nL’Anna Muñoz (Canet de Mar, 1973) és professora de l’escola el Pilar des de l’any 2001. Actualment fa classes de matemàtiques en tres cursos i música a Cicle Mitjà.\nDe petita ja volies ser professora?\nNo sabia què volia ser, però, de petita, quan tenia més o menys la vostra edat, al migdia jugava amb un veí meu que era petitó, devia tenir uns tres anys, i el trobava encantador. De gran, vaig pensar que se’m donaria bé estar amb nens.\nPer què vas decidir ser professora?\nPerquè volia ser com un professor que vaig tenir a l’EGB (actual Primària). Es deia Benjamín i ens explicava molt bé les matemàtiques. Li teníem molt de respecte i ens explicava les matemàtiques d’una manera que molt amena. Ho entenia sense gaire esforç i m’agradava molt.\nEl que més m’agrada és veure la cara de felicitat que se’ls posa als nens i nenes quan superen una dificultat o quan aprenen. També m’agrada veure com s’ajuden entre ells quan estan treballant en grup o en parelles.\nSi no fossis professora, què t’agradaria ser?\nPotser estaria amb turistes ensenyant-los els racons meravellosos de Catalunya.\nQuina assignatura que fas t’agradaria canviar?\nJo vaig començar fent la música de tota l’escola i era molt apassionant però, quan vaig ser mare, vaig demanar que em reduïssin els grups perquè ser especialista de música demana molta dedicació tant a l’escola com a casa (a la nostra escola fem molts festivals). Ara faig la música al Cicle Mitjà i les matemàtiques de tres cursos. No ho canviaria per res!\nCom ha afectat la Covid la teva feina?\nDoncs m’han tret les matemàtiques de cinquè per no haver d’entrar en tants grups i, a canvi, m’han donat el medi de quart. He fet temes nous que m’han apassionat: els éssers vius, les plantes, les energies… El que m’ha costat més és haver de fer la classe amb mascareta. A l’octubre em vaig comprar un micròfon per no haver de forçar la veu, i les meves cordes vocals ho han agraït. Al principi em costava entendre als alumnes quan parlaven, perquè amb la mascareta el so queda molt esmorteït. Amb el pas dels dies ja m’hi he anat acostumant.\nQuins canvis ha fet l’escola des de que vas arribar?\nA nivell arquitectònic, fa poc vam fer obres i on hi havia l’aula d’informàtica, ara hi ha el menjador i la cuina. I al pis de dalt hi ha els ambients pels d’infantil. A nivell metodològic, ha anat adaptant-se a les exigències del moment. Ara el treball cooperatiu està plenament integrat en la manera d’ensenyar i aprendre i les noves tecnologies ens acompanyen en gairebé totes les àrees.\nQue creus què és necessari que els teus alumnes aprenguin?\nLa llista seria molt llarga. El més important és que aprenguin allò que els serà útil per a la seva vida, a nivell emocional, intel·lectual, social… Aquí crec que el currículum ofereix un ventall d’àrees per a satisfer totes aquestes necessitats vitals que una persona necessita per a créixer de manera íntegra.